बोले- इनकी बातें इतनी मजेदार होती हैं कि कभी-कभी तो हंसी रोकना मुश्किल हो जाता है
Virat Kohli And Anushka Sharma Steal Show With Their Acting Skills In Paparazzi Video - नीता अंबानी कल्चरल सेंटर के उद्घाटन समारोह में पहुंचे सेलेब्रिटीज की फोटो क्लिक करते हुए पैपराजी की मजेदार बातें और फनी कमेंट्स चर्चा में है। इसी बीच विराट कोहली और अनुष्का शर्मा का एक वीडियो सामने आया है
नीता अंबानी कल्चरल सेंटर के उद्घाटन समारोह में पहुंचे सेलेब्रिटीज की फोटो क्लिक करते हुए पैपराजी की मजेदार बातें और फनी कमेंट्स चर्चा में है। इसी बीच विराट कोहली और अनुष्का शर्मा का एक वीडियो सामने आया है। इस वीडियो में विराट और अनुष्का पैपराजी की एक्टिंग करते नजर आ रहे रहे हैं।
हंसी रोकना तक मुश्किल हो जाता है- विराट 
विराट कोहली और अनुष्का शर्मा ने इंडियन स्पोर्ट्स हॉनर्स अवॉर्ड के रेड कार्पेट पर मीडिया से बात की थी। इस दौरान उन्होंने बताया कि कई बार पैपराजी के फनी कमेंट्स की वजह से ही वो फोटो क्लिक किए जाने के दौरान हंसते रहते हैं।
कोहली ने ऐसा ही एक किस्सा शेयर करते हुए बताया कि कभी-कभी पैपराजी की बातों पर हंसी रोकना बहुत मुश्किल हो जाता है।
हमारी हंसती हुई फोटो की वजह पैपराजी ही हैं- अनुष्का 
मीडिया से बात करते हुए अनुष्का ने कहा- हम अपनी फोटो में हंसते हुए नजर इसलिए आते हैं क्योंकि ये फोटोग्राफर्स काफी फनी कमेंट्स करते हैं। इनकी बातें इतनी मजेदार होती हैं कि हमारी हंसी ही नहीं रूकती।
तो अगर आप हमारी फोटो देखकर ये सोच रहे हैं कि हमें किस बात पर इतनी हंसी आती, इतना क्या फनी था तो इसका जवाब यही है। पैपराजी इतने मजेदार कमेंट्स करते हैं जैसे- नाइस लुक। लुक गुड। लूकिंग गुड।
किसी ने कहा ‘ऐ ऐ क्या मस्त जोड़ी है रे!’- विराट 
इसपर विराट कोहली ने भी जवाब देते हुए कहा- मैं जब यहां आ रहा था तो मेरे लिए अपनी हंसी कंट्रोल करना बहुत मुश्किल हो गया था। यहां तक कि अनुष्का ने भी मुझसे पूछा कि क्या तुम भी अपनी हंसी कंट्रोल करने की कोशिश कर रहे हो ? मैंने कहा हां, बड़ी मुश्किल से। अब वो इतनी फनी बातें करते हैं, कहते हैं- ऐ ऐ क्या मस्त जोड़ी है रे!
किसी भी और नॉर्मल सिचुएशन में कोई हमसे ऐसी बातें नहीं करता है।
मिमिक्री वीडियो पर यूजर्स ने किए मजेदार कमेंट्स 
विराट कोहली और अनुष्का शर्मा के इस वीडियो पर सोशल मीडिया पर लोगों ने मजेदार कमेंट किए। एक यूजर ने लिखा- जैसे ही विराट ने पैपराजी की नकल उतारी, मुझे उनके चेहरे पर दिल्ली वाले लड़के का एक्सप्रेशन साफ तौर पर दिखा।
वहीं एक यूजर ने विराट की नकल उतारने की स्किल की भी तारीफ की।
अनुष्का की अपकमिंग फिल्में 
जल्द ही अनुष्का शर्मा क्रिकेटर झूलन गोस्वामी की फिल्म ‘चकदा एक्सप्रेस’ में नजर आएंगी। आखिरी बार अनुष्का, शाहरुख खान और कटरीना कैफ के साथ आनंद एल राय की फिल्म ‘जीरो’ में नजर आईं थीं।